CELEX: 62010TN0303
Language: mt
Date: 2010-07-19 00:00:00
Title: Kawża T-303/10: Rikors ippreżentat fid- 19 ta’ Lulju 2010 — Wam vs Il-Kummissjoni

11.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/38
            
         Rikors ippreżentat fid-19 ta’ Lulju 2010 — Wam vs Il-Kummissjoni
   (Kawża T-303/10)
   ()
   2010/C 246/65
   Lingwa tal-kawża: it-Taljan
   
      Partijiet
   
   
      Rikorrenti: Wam SpA (Modena, l-Italja) (rappreżentanti: G. Roberti, avukat, I. Perego, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla, totalment jew parzjalment, id-deċiżjoni kkontestata sa fejn:
            
         
               —
            
            
               tiddikjara li WAM ibbenefikat minn għajnuna mill-Istat illegali, fis-sens tal-Artikolu 107(1) TFUE, minħabba l-kuntratt ta’ finanzjament tal-1995 u tal-kuntratt ta’ finanzjament tal-2000, magħmula t-tnejn skont l-Artikolu 2 tal-liġi 394/1981;
            
         
               —
            
            
               tiddikjara li l-għajuna taħt il-kuntratt ta’ finanzjament tal-1995 u l-kuntratt ta’ finanzjament tal-2000 hija inkompatibbli mas-suq komuni;
            
         
               —
            
            
               tordna l-irkupru tal-għajnuna inkompatibbli hekk kif ikkwantifikata, u tipprovdi wkoll li fuq l-ammonti li għandhom jkunu irkuprati jitħallsu interessi kkalkolati fid-data li fiha din l-għajnuna ngħatat lil WAM;
            
         
               —
            
            
               tikkundanna lill-konventua għall-ispejjeż ta’ din il-kawża.
            
         
      Motivi u argumenti prinċipali
   
   Id-deċiżjoni kkontestata hija l-istess tal-Kawża T-257/10, L-Italja vs Il-Kummissjoni (1).
   WAM tqajjem seba’ motivi, fejn tirrileva li l-Kummissjoni Europea:
   
               —
            
            
               applikat l-Artikolu 107(1) TFUE b’mod żbaljat f’dan il-każ, u, fi kwalunkwe każ, wettqet evalwazzjoni żbaljata tal-fatti u żball ta’ motivazzjoni sa fejn hija kkunsdrat li s-sussdiji fuq l-interessi meħuda minn WAM għal inizjattivi ta’ penetrazzjoni kummerċjali f’pajjiżi terzi kienu ta’ natura li jaffettwaw il-kummerċ intra-Komunitaju u li joħolqu distorsjoni tal-kompetizzjoni, fejn ma ħarsitx lejn il-kunsiderazzjonijiet diġà esposti f’dan ir-rigward fis-sentenzi mogħtija mill-Qorti tal-Ġustizzja (Kawża C-94/06 P) (2) u mill-Qorti Ġenerali (Kawża T-316/04) (3), bi ksur tal-Artikolu 266 TFUE.
            
         
               —
            
            
               b’mod żbaljat u mingħajr motiavzzjoni ikkunsidrat li l-Artikolu 107(1) TFUE kien applikabbli għall-finanzjamenti inkwistjoni, mingħajr ma kkunsidrat il-prinċipji u r-regoli tagħha stess applikati għal misuri ta’ sostenn analogi intiżi għal inizjattivi ta’ penetrazzjoni kummerċjali lejn pajjiżi terzi. Il-Kummissjoni ma kkunsidratx li l-istess finanzjamenti kienu ngħataw fil-kuntest tas-sistema stabbilita fil-liġi 394/1981 u barra minn hekk kisret l-Artikolu 108(1) TFUE u l-Artikolu 1(b) tar-Regolament Nru 659/1999.
            
         
               —
            
            
               B’mod żbaljat ikkonkludiet, ukoll fin-nuqqas ta’ motivazzjoni adeguata, li l-għajnuna li WAM ibbenefikat minnha kienet parzjalment inkompatibbli mas-suq komuni, u konsegwentement kisret l-Artikolu 107(3) TFUE, kif ukoll ir-regolament de minimis u r-regolamenti ta’ eżenzjoni skont il-kategorija.
            
         
               —
            
            
               b’mod żbaljat ikkwantifikat l-ekwivalenti sussidji fuq l-interessi meħuda minn WAM;
            
         
               —
            
            
               ma bdietx il-proċeduri fis-sens tal-Artikolu 108(2) TFUE, sabiex tipproċedi għall-adozzjoni mill-ġdid tad-deċiżjoni diġà annullata mill-Qorti tal-Ġustizzja u mill-Qorti Ġenerali, u b’hekk kisret id-drittijiet tad-difiża ta’ WAM;
            
         
               —
            
            
               kisret il-prinċipi ta’ amministrazzjoni tajba u ta’ diliġenza, b’mod partikolari, minħabba t-tul eċċessv tal-proċeduri amministrativi.
            
         
      (1)  Li għadha ma ġiet ippubblikata fil-Ġabra
   
      (2)  C-494/06 P, Il-Kummissjoni vs L-Italja u Wam (Ġabra. 2009, p. I — 3639)
   
      (3)  T-314/04, Wam vs Il-Kummissjoni (Ġabra 2004, p. II — 3917)